CÍMLAP | FORRÁSOK | RÖVIDÍTÉSEK

VUJICSICS D. SZTOJÁN [Vujičić, Stojan]

(Pomáz, 1933. máj. 15.-Bp., 2002. febr. 11.): író, irodalomtörténész, műfordító, szerkesztő.

JA-díj 1988; A Szerb PEN Club díja; az Ignjatović Alaptvány plakettje; A Magyar Köztársasági Érdemrend kiskeresztje 1992; Bazsalikom-díj 1992; Pro Urbe Budapest Díj 1998; Kisebbségekért Díj 1998; a Szerb Műfordítók Egyesületének díszoklevele 1998; az Újvidéki egyetem díszdoktora 1998.

M.: Zrínyi énekek, jegyz. [vál., ford. Kiss Károly], ant., 1956; Hunyadi énekek, ant., vál., jegyz., 1956; A koszovói lányka, szerb-horvát hősi énekek, vál., jegyz., 1957; Mai jugoszláv elbeszélők, ant., vál., jegyz., 1960; A pesti szerb templom, tan., 1961; Jugoszláv költők antológiája, vál., bev., 1963; Magyar-szerbhorvát útiszótár, 1967; Sebzett madár. Mai szerb és horvát drámák, szerk., 1968; Babérfák, délszláv népköltészet, vál., jegyz. [Nagy Lászlóval], 1969; A szerbhorvát irodalom kistükre a kezdetektől 1945-ig, szerk., 1969; Szomszédság és közösség. Délszláv-magyar irodalmi kapcsolatok, szerk., 1972; Rastočenje [Szétszóródás], v., Belgrád, 1972; Szentendre, fotóalbum, ~ szövegével, Lőrinczy György fotói, 1973; Vitkovics Mihály magyar és szerb írásai, szerk., Bp.-Újvidék, 1978; Dubrovnik, fotóalbum, ~ szövegével, Szabóky Zsolt fotói, 1978; Blago Srba u Madjarsko, Belgrád, 1989; Rastočenje. Pesme, 1993; Magyarok és szerbek, tan., Újvidék, 1997; Szerbek Pest-Budán, 1997; Elillant évek szőlőhegyén. Esszék és tanulmányok, 1997.

Műford.: M. Matković: Álomvásár, d. [Csuka Zoltánnal], 1962; M. Krleža: Areteus avagy legenda Szent Ancilláról, a mennyei madárról, d. [Csuka Zoltánnal], 1964; D. Dimov: Pihenő Arco Irisben, d., 1965; D. Lebović: Halleluja, d., 1965; M. Matković: Sebzett madár, d. [Csuka Zoltánnal], 1965; B. Nusić: A megboldogult, d. [Csuka Zoltánnal], 1965; S. Novak: Arany, tömjén, mirha, r., 1971; I. Andrić: Beszélgetés Goyával, ford. Csuka Zoltán. - Goya, ford. Vujicsics D. Sztoján, esszék, 1975.

[MIL,ÚMIL,OSZKK]