CÍMLAP | FORRÁSOK | RÖVIDÍTÉSEK

KISS JENŐ

(Mihályi, 1943. febr. 1.): nyelvész.

A nyelvtud. kandidátusa 1977, doktora 1989; Akadémiai Díj 1978; Kritikai Nívódíj; Csűry Bálint-emlékérem.

M.: A rábaközi Mihályi igeképzői, 1970; Studien zur Wortbildung und Etymologie der finnisch-ugrischen Sprachen, Szeged, 1976; Mihályi tájszótár, 1979; A cipészmesterség szakszókincse a rábaközi Mihályiban, 1981; Nyelvjárási tanulmányok, 1981; A rábaközi Mihályi nyelvjárásának hang- és alaktana, 1982; Fejezetek a Mihályi nyelvjárás mondattanából, 1982; Magyar madárnevek. Az európai madarak elnevezései, 1984; A pingvintől a kolibriig: Egzotikus madarak magyar nevei, 1985; Állandó szókapcsolatok a rábaközi Mihályiban, 1989; A mihályi nyelvjárás változásai 1889 és 1989 között, 1990; Magyar anyanyelvűek - magyar nyelvhasználat, 1994; Tanulmányok a magyar nyelvtudomány történetének témaköréből, szerk. [Szűts Lászlóval], 1991; Zsirai Miklós, 1995; Társadalom és nyelvhasználat. Szociolingvisztikai alapismeretek, 1996.

[FÉL,KK92,KK94,KK96,MTAA,ÚMIL]