CÍMLAP | FORRÁSOK | RÖVIDÍTÉSEK

RÉVAY JÓZSEF [Ullrich Jos, R. Vay József]

(Kecskemét, 1881. nov. 22.-Kecskemét, 1970. febr. 19.): klasszika-filológus, író, műfordító, irodalomtörténész.

Baumgarten-díj 1943; Az irodalomtud. doktora 1957 <1947*KMIK>; Ábel Jenő-emlékérem 1968 [Az Ókortudományi Társaság érme].

M.: De vita et operibus Commodiani Gazaei, tan., Temesvár, 1901 [Ullrich Jos néven]; Dalok könyve, v., 1903; Commodianus élete, művei és kora, tan., 1909; Ókeresztény szimbólumok, tan., 1913; Római emlékek, tan., 1913; Nero fáklyái. Tanulmányok a kereszténység első századaihoz, 1915; A gimnáziumi latin olvasmány, kritika és program, 1916; Horatius és Petronius, tan., 1917; Petronius és kora, tan., 1927; A szenthelyek könyve. Zarándokút a szenthelyekre, tan., 1928; Árpádok virága, Szent Imre herceg, életrajz, 1929; A szentévek története, tan., 1933; A költő és a császár. Horatius és Augustus, r., 1937; Raevius ezredes utazása, r., 1938; Egy magyar könyvkiadó regénye, szerk. [Schöpflin Aladárral], 1938; Késmárki karácsony, r., 1940; Ókori író - mai olvasó, tan., 1942; Megtanulok latinul, tan., 1943; Séták a római Magyarországon, esszé, 1943; Lupus, az aquincumi költő, tan., 1944; Hungária irodalmi lexikon, szerk. [Kőhalmi Bélával], 1947; A párduc, r., 1954; Aranygyűrű, ifj. r., 1957; A császári Róma, szerk., 1957; Tűzfolyam, elb., 1958; Égi jel, r., 1959; Goldoni kétszázötven éve, tan., 1961; Százarcú ókor, tan., 1962; A szerelmes delfin. Ókori dekameron, szerk., 1962; Boccaccio hetedfélszáz éve, tan., 1964; Elhagytál, Helios, r., 1966; L. Annaeus Seneca: Vigasztalások, szerk., 1967; A leány meg az isten. Görög szerelmes novellák, szerk., 1968; Márványmenyasszony, ifj. r., 1972.

Műford.: Petronius: Trimalchio lakomája, 1919; M. Paléologue: A cár országa a nagy háborúban, 2. kiad. [Fóti J. Lajossal], 192?; Lukianos: Széplányok egymásközt, 1920; Apuleius: Amor és Psyche. Miletosi mese, Gyoma, 1921; A. C. Doyle: Mi a spiritizmus?, 1922; Lukianos: Aléthés istoria azaz Igaz história egy csodálatos utazásról a Holdban, ... Gyoma, 1922; A. P. F. von Schrenck-Notzing: Titokzatos erők, tan., 1922; Suetonius: Nero, 1922; H. Conscience: Flandria oroszlánja, r., 1924; Apuleius: Az aranyszamár, 1924; J. Bainville: Franciaország története, 1925; P. Benoit: A király gyűrűje, r., 1925; A. Manzoni: Éljen a kenyér!, elb., 1925; J. Mistler D'Auriol: A múlt szerelmese, r., 1925; V. Hugo: A nyomorultak I-IV. [Schmidt Józseffel], 1925; G. Papini: Krisztus története, 1925; S. Pellico: Zanze, 1925; G. Ferrero: A harmadik Róma, 1927; G. Papini: Élőhalott, r., 1927; Szentek legendái, 1927; A. Boissière: Melyik a bűnös?, r., 1930; G. Papini: Szent Ágoston, 1930; Boccaccio: Dekameron [R. Vay József néven], 1931; F. A. Ossendowski: A Nap rabszolgái, útleírás, 1931; J. Roth: Hiob, r., 1932; M. Bontempelli: Világszép asszony Adria, r., 1933; A. G. Borgese: Élők és holtak, r., 1933; Boccaccio legszebb novellái [R. Vay József néven], 1935; A. Marpicati: Haditörvényszék, r., 1935; K. H. Waggerl: Az Úr esztendeje, r., 1936; F. Mauriac: Jézus élete, 1937; G. Tucci-E. Ghersi: Kincses Tibet, útleírás, 1937; M. Bontempelli: Az ezüst kakas. - "522", r., 1940; M. Croiset: A görög kultúra, 1940; L. Homo: A római kultúra, 1940; A. Manzoni: A jegyesek, r., 1942; Lukianos: A csodaszamár, kisr., 1943; T. Mann: A varázshegy, r., új kiad. [Turóczi Trostler Józseffel], 1944; Josephus Flavius: A zsidók története, r., 1946; A. Carrel: Orvosok, kuruzslók, eretnekek, tan.-ok, 1947; Békessy Imre: Barabbas, r., 1948; J. Flavius: A zsidó háború, r., 1948; P. Tillard: A Paul-titok, r., 1951; P. Courtade: Jimmy, r., 1952; H. Marchwitza: A csapda, elb., 1952; A. Stil: Az első összecsapás, I-III., r., 1952-1954; A. Kédros: Felséges nép, r., 1953; Boccaccio: Szaladin szultán barátsága, mesék, 1957; C. Goldoni: Mirandolina, d., 1957; Seneca: Vígasztalások, 1959; Boccaccio: Válogatott elbeszélések, 1961; Szophoklész: Antigoné, 1967; Apollonius királyfi, r., 1973.

[ÚMIL,KMIK,OSZKK,MK 21-44,MÉL3,OSZKK]