CÍMLAP | FORRÁSOK | RÖVIDÍTÉSEK

MAJOR MÁTÉ

(Baja, 1904. aug. 3.-Bp., 1986. ápr. 12. <ápr. 14. MÉL4>): művészeti szakíró, építész, műtörténész.

Az MTA lev. tagja 1949-től, r. tagja 1960-tól; Kossuth-díj 1949; Magyar Népköztársasági Érdemrend 1950; Ybl-díj 1960; a Munka Érdemrend arany fokozata 1964, 1970; Szocialista Hazáért 1967; Felszabadulási Jubileumi Emlékérem 1970; Herder-díj 1970; Munka Vörös Zászló Érdemrendje 1975; Akadémiai Aranyérem 1979; Magyar Népköztársaság Babérkoszorúval Ékesített Zászlórendje 1984.

M.: Építészet és társadalom, 1953; Az épülő kommunizmus képzőművészete, 1953; Építészettörténet I-III., 1954-1960; Pier Luigi Nervi, 1966; Az építészet sajátszerűsége, 1967; Az építészet új világa, tan., 1969; Breuer Marcell, 1970; Amerigo Tot, 1971; Goldfinger Ernő, 1973; Új építészet, új társadalom, 1945-1978, vita-dokumentumvál., vál., szerk. [Osskó Judittal], 1971; Egy gyermekkor és a kisváros emléke, visszaemlékezések, 1973; Goldfinger Ernő, 1973; Férfikor Budapesten, önéletírás, 1978; Geschichte der Architektur I., 1984; A mindig megújuló építészet, 1985.

[ÚMIL,MÉL4]