CÍMLAP | FORRÁSOK | RÖVIDÍTÉSEK

BENYHE JÁNOS

(Hódmezővásárhely, 1926. nov. 8.): irodalomtörténész, műfordító.

A Művészeti Alap Irodalmi Díja 1988; A portugál Tengerész Henrik Érdemrend Lovagkeresztje 1989; A Magyar Köztársasági Érdemrend középkeresztje 1996.

M.: válogatásában, tanulmányával megjelent antológiák: Klasszikus spanyol drámák, 1967; Dél-európai népek irodalma [Lator Lászlóval], 1969; Latin-amerikai elbeszélők, 1970; Hesperidák kertje. Az ibéri világ költészete [András Lászlóval], 1971; Az üldöző, latin-amerikai kisregények, 1972; Pablo Neruda válogatott versei, 1974; A flamingó - chilei elbeszélők, 1975; Federico García Lorca válogatott versei, 1977; Pablo Neruda: Válogatott versek, 1978; Pablo Neruda versei, 1986; Járom és csillag - latin-amerikai költők, 1984.

Műford.: J. Amado: Zsubiabá, v., 1952; J. Amado: Az éjszaka pásztorai, r., 1967; V. Teitelboim: A pampa éneke, r., 1954; A. Esperança: Úriemberek, r., 1955; P. A. de Alarcon: A háromszögletű kalap. Méregzsák kapitány, r.-ek, 1957; Imposztorok tüköre. Spanyol kópé-regények, [Határ Győzővel, Szokoly Endrével], 1957; R. Lomboy: Bio-Bio, r., 1957; V. R. Macal: A kígyómadár palotája, elb.-ek, 1957; D. H. de Mendoza: Lazarillo de Tormes élete, jó sora és viszontagságai, r., 1958; F. Garcia Lorca: A csodálatos vargáné, d., 1959; C. L. Fallas S.: Egy kölyök kalandjai, ifj. r., 1960; M. de Cervantes Saavedra: Az elmés nemes Don Quijote de la Mancha [Győry Vilmos fordításának átdolgozása], 1962; G. Ramos: Emberfarkas, kisr., 1962; L. Vélez de Guevara: A sánta ördög, r. [Szegő István fordításának átdolgozása], 1962; J. Goytisolo: Szigeti krónika, r., 1964; C. J. Cela: Szélmalom, kisr.-ek, 1966; J. C. Pires: Országút vándorai, r., 1967; A. Camus: A száműzetés és az ország, elb.-ek [Antal Lászlóval, Szávai Nándorral], 1969; G. de Maupassant: Céltalan szépség, négy elb. [Illés Endrével, Pór Judittal], 1969; R. Radiguet: A test ördöge. Orgel gróf bálja, r.-ek [Zigány Miklóssal], 1970; J. Amado: Flor asszony két férje, r., 1970; Simón Bolivar írásai, 1976; M. Vargas Llosa: Kölykök, elb.-ek [Kesztyűs Erzsébettel, Nagy Mátyással], 1976; 12 escritores españoles y latino-americanos - 12 spanyol és latin-amerikai író, [András Lászlóval és Bogdán Krisztinával] [vál. Bogdán Krisztina], 1996.

[MIL,KK92,KK94,KK96,ÚMIL,OSZKK]