CÍMLAP | FORRÁSOK | RÖVIDÍTÉSEK

KALÁSZ MÁRTON

(Somberek, 1934. szept. 8.): költő, író, műfordító.

JA-díj 1971, 1987; Az Európa Kvk. Nívódíja 1983, 1984; Radnóti-díj 1985; IBBY-díj 1987; IRAT-nívódíj 1991; A Magyar Köztársasági Érdemrend középkeresztje 1994; Weöres Sándor-díj (Soros) 1996; Artisjus Irodalmi Díj 1996.

M.: Hajnali szekerek, v., 1955; Ünnep előtt, v., 1961; Rapszódiáink évada, v., 1963; Változatok a reményre, v., 1967; Viola d'amour, v., 1969; Éjféli körmenet, v., 1970; Hírek Árgyélusnak, v., 1975; Fejér megyei képeskönyv, szövegíró, 1975; Megszámított vigasz, v., 1976; Szállás, v., 1978; Nyílt versek, Békéscsaba, 1978 [!1979]; Az imádkozó sáska, v., 1980; Nadányi Zoltán válogatott versei, vál., szerk., 1981; Hozzánk a hóbagoly, v., 1983; Morgató, ifj. r., 1986; Téli bárány, r., 1986; Ki olvas éjszaka verset?, v., 1987; Az utolsó érintés, v., 1989; Rejtek, v., 1990; "Itt születtem én, ezen a tájon...", ant., szerk., 1990; Tört mi, v., 1993; Próba, v., 1994; Sötét seb, v., 1996.

Műford.: I. Csavcsavadze: Az éji lovas és más elbeszélő költemények, 1961; H. Thürk: A dzsungel előtt meghal a szél, r., 1963; R. Hochhuth: A helytartó, d., 1966; E. Welk: Kummerowi pogányok, r., 1966; G. Kunert: Kicsi, zöld emberkék, elb.-ek [Ember Máriával, Gergely Erzsébettel], 1969; J. Bobrowski: Téli kiáltás, v. [Hajnal Gáborral, Rónay Györggyel], 1973; A. Dalcsev: Őszi hazatérés, v. [Fodor Andrással, Nagy Lászlóval], 1974; F. Fühmann: Huszonkét nap, vagy az élet útjának fele, naplójegyzet, 1976; I. Geiling: Állatok tavasszal, képes mesekönyv, Bp.-Leipzig [Lipcse] [1978]; G. Kunert: Miért ír az ember?, tan. [ford. Kovács Verával], 1981; Uwe Gressmann versei, 1983; M. Ende: Momo, avagy furcsa történet az időtolvajokról s a gyermekről, aki visszahozta az embereknek az ellopott időt, meser., 1986; G. Holtz-Baumert: Fejrezge Alfonz kétbalkezes vidám viszontagságai, ifj. r., 1986; C. Meckel: Fény, r., 1987; F. Fühmann: Szájensz fiksön, elb. [ford. Hell Györggyel], 1990.

[MIL,DKA,ÚML8,KMIK,KK92,KK94,KK96,ÚMIL,MIB8,MNBCD,OSZKK]