CÍMLAP | FORRÁSOK | RÖVIDÍTÉSEK

BALASSA IVÁN

(Báránd <Báránc*ÚMIL>, 1917. okt. 5.): nyelv- és néprajztudós.

A történelemtud. (néprajz) kandidátusa 1956, doktora 1966; A svéd Kir. Gusztáv Adolf Tud. Ak. lev. tagja 1975, tb. tagja 1983, A Dán Kir. Tud. Ak. tagja 1978, Herder-díj 1980; Györffy István-emlékérem 1977; Bugát Pál-emlékérem; Móra Ferenc-emlékérem 1981; Pro Paluster-díj 1995; A Magyar Köztársasági Érdemrend középkeresztje 1997.

M.: A debreceni cívis földművelésének munkamenete és műszókincse, Debrecen, 1940; Magyar néprajz, tankönyv, 1947; Földosztó mozgalom a Bodrogközben 1898-ban, Sárospatak, 1956; A magyar kukorica, tan., 1960; Vezető a sárospataki várban, Sárospatak, 1960; Karcsai mondák, 1963; Földművelés a Hegyközben, tan., 1964; A múzeumi kiállítások tudományos előkészítése, 1964; Ethnographische Sammlungen der Museen in Ungarn [Szolnoky Lajossal], 1964; Magyar múzeumok [Béni Gyöngyivel], 1969; Az eke és a szántás története Magyarországon, 1973; Jankó János - 1868-1902, 1975; Lápok, falvak, emberek. Bodrogköz, 1975; Magyar néprajz [Ortutay Gyulával], 1979 [németül: 1982, angolul: 1984]; Kétszáz néprajzi előadás vázlata, 1981 <1982*KK94>; Az aratómunkások Magyarországon 1848-1944, 1985; Csűry Bálint, 1988; Herepei János: A házsongárdi temető régi sírkövei, utószó, s. a. r. [Herner Jánossal, Keserű Bálinttal], 1988; A magyar falvak temetői, 1989; Néprajzi kaleidoszkóp, 1989; A határainkon túli magyarok néprajza, 1989; A magyar gabonatermelés néprajza, 1990; Tokaj-Hegyalja szőleje és bora, Tokaj, 1991; A székelyföldi Erdővidék temetői, Debrecen, 1992; Sárospatak történeti helyrajza. XVI-XX. sz., Miskolc-Sárospatak, 1994 <1993*ÚMIL>; Szabó T. Attila, Erdély nyelvtudósa 1906-1987, tan., 1996; Újszászy Kálmán-emlékkönyv, szerk. [Kováts Dániellel és Szentimrei Mihállyal; rajz. Szoboszlay András], 1996.

[FÉL,ÚMIL,KK94,KK96,MNBCD]