CÍMLAP | FORRÁSOK | RÖVIDÍTÉSEK

BENDA KÁLMÁN [marczinfalvi]

(Nagyvárad, 1913. nov. 27.-Bp., 1994. márc. 13.): történész.

A történelemtud. kandidátusa 1963, doktora 1979; Bugát Pál-emlékérem 1966; A Fr. Tud. Akad. Pálma-rend tiszti fokozata 1990; Az MTA lev. tagja 1990, r. tagja 1991; Széchenyi-díj 1992; Szent-Györgyi Albert-díj 1992; Tessedik Sámuel Népfőiskolai Díj 1993; Demény Pál-emlékérem 1993; Nagy Imre-emlékplakett 1993; Pro Renovanda Cultura Hungariae Alapítvány Kodály Zoltán díja 1994; A Soros Alapítvány Életműdíja 1994.

M.: A magyar nemzeti hivatástudat története a XV-XVII. században, 1937; Népfőiskolai útmutató, 1940; Bocskai István, 1942; A törökkor német újságirodalma, 1942; Bocskai István függetlenségi harca, 1952; A magyar jakobinusok iratai I-III., 1952-1957; A szabadságért mindhalálig! Magyar katonalevelek, szerk., jegyz. [összegyűjt. Kozocsa Sándor], 1952; A Bocskai-szabadságharc, 1955; Ráday Pál iratai I-II. [Esze Tamással, Maksay Ferenccel, Pap Lászlóval], 1955-1961; A magyar jakobinus mozgalom története, 1957; A magyar jakobinusok. Iratok, levelek, naplók, szerk., bev., 1957; A négyszáz éves debreceni nyomda [Irinyi Károllyal], 1961; Takáts Sándor: Művelődéstörténeti tanulmányok a XVI-XVII. századból, szerk., bev., 1961; Pápai János törökországi naplói, vál., szerk., jegyz., 1963; XII. Károly, 1968; Habsburg-abszolutizmus és rendi ellenállás a XVI-XVII. században, 1975; Nyáry Pál és Várday Kata levelezése 1600-1607, Kisvárda, 1975; Emberbarát vagy hazafi? Tanulmányok a felvilágosodás korának magyarországi történetéből, 1978; A magyar korona regénye [Fügedi Erikkel], 1979; Mercurius Veridicus 1705-1710, bev., jegyz., 1979; Magyarország története 1790-1848, társszerző, 1980; Európa és a Rákóczi-szabadságharc, szerk., 1980; Magyarország történeti kronológiája I-IV., főszerk., 1981-1982; Vizsgálat Martinovics Ignác szászvári apát ügyében, vál., szerk. [Elek Judittal], 1983; Pierre Lescalopier utazása Erdélyben (1574), kiad. [Tardy Lajossal], 1983; Habsburg-abszolutizmus a XVI-XVII. század fordulóján, 1984; Moldvai csángó-magyar okmánytár I-II., 1989; Együtt élő népek a Kárpát-medencében [Kiss Gy. Csabával és másokkal], 1994.

[AKL,MTAA,ÚML8,MKK,KK92,KK94,ÚMIL]