CÍMLAP | FORRÁSOK | RÖVIDÍTÉSEK

ACZÉL TAMÁS

(Bp., 1921. dec. 16.-Boston, 1994. ápr. 18. <Különféle adatok a halálozásról: Amherst*Borbándi; Párizs, 1994. ápr. 19.*ÚMIL; ápr. 15.*HUNG>): költő, író, műfordító. [1956-tól Anglia, 1963-tól Svájc, 1966-tól USA]

Kossuth-díj 1949; Az irodalomtud. kandidátusa 1952; Sztálin-díj 1952; Nagy Imre-emlékplakett (posztumusz) 1994.

M.: Ének a hajón, v., 1941; Éberség, hűség, v., 1948; A szabadság árnyékában, r., 1948 [bolgárul: Szófia, 1951, szlovákul: Pozsony, 1951, cseh nyelven: Prága, 1952, olaszul: Róma, 1955]; Az első élmunkás, színmű, 1949; Vihar és napsütés, r., 1949; Jelentés helyett, v., 1951; Láng és parázs, kisr., 1953; A titokról, v., 1956; The Revolt of the Mind. A Case History of Intellectual Resistance Behind the Iron Curtain, tan. [Méray Tiborral], New York, 1959 [németül: München, 1960, franciául: Párizs, 1962], magyarul: Tisztító vihar, London, 1960, <1961*KK94,ÚMIL> [München, 1982; Szeged, 1989]; Ein aristokratischer Kommunist, München, 1963; The Ice Age, r., New York, 1965 [franciául: Párizs, 1968]; Ten Years After. The Hungarian Revolution in the Perspective of History. A commemoration of the tenth anniversary of the Hungarian revolution, szerk., New York-London, 1966; Le temps de la peur, r., Párizs, 1968; Revolt in Hungary, New York, 1968; Poetry from the Russian Underground, társszerző, New York, 1973; The Literature of Eastern Europe: An Introduction with an Anthology and Bibliography, 1978; Illuminations, elb., London, 1982, magyarul: Illuminációk, r. [ford. Gy. Horváth László], 1991; The Hunt, r., London, 1990, magyarul: A vadászat, r. [ford. Gy. Horváth László], 1994; The Dragon Chronicles, r., 1992; Harminchárom év, Sopron, 1994.

Műford.: Szabadság a hó alatt. Ismeretlen orosz költészet, 1957-1967 [Tikos Lászlóval], München, 1967 [angolul: J. Langlanddel, New York, 1970].

[MIL,KMIK,FÉL,MEIL,Borbándi,KK92,KK94,ÚMIL,Révai1,OSZKK,HUNG]