CÍMLAP | FORRÁSOK | RÖVIDÍTÉSEK

ORSZÁGH LÁSZLÓ

(Szombathely, 1907. okt. 25.-Bp., 1984. jan. 27.): nyelvész, irodalomtörténész.

Az irodalomtud. kandidátusa 1957, doktora 1974; Akadémiai Díj 1963; az Institute of Linguists (London) jubiláris aranyérme 1971; Révai Miklós-emlékérem (M. Nyelvtud. Társ.) 1977.

M.: Az amerikai irodalomtörténetírás fejlődése, 1935; Az angol regény eredete, 1941; Bevezetés az angol nyelv- és irodalomtudomány bibliográfiájába, 1943; The Influence of Social Classes on the Rise of the English Novel, 1943; Shakespeare, 1944; Angol nyelvtan [Kónya Sándorral], 1944; Angol-magyar kéziszótár, 1948 [jav., bőv. kiad., 1982]; [A magyar nyelv értelmező szótára, főszerk., 1950-1962]; Magyar-angol szótár, 1953; Angol-magyar nagyszótár I-II., 1953; A magyar szókészlet szótári feldolgozásának kérdései, 1954; Angol-magyar kisszótár, 1955; Magyar-angol kisszótár, 1955 [jav., bőv. kiadás Magay Tamással, 1991]; Az amerikai irodalom története, 1967; Bevezetés az amerikanisztikába, 1972; Angol eredetű elemek a magyar szókészletben, 1977.

[ÚMIL,MÉL4,OSZKK]