CÍMLAP | FORRÁSOK | RÖVIDÍTÉSEK

FÖLDÉNYI F. LÁSZLÓ

(Debrecen, 1952. ápr. 19.): esztéta, műfordító.

A filozófiai tud. kandidátusa 1983; A Mikes Kelemen Kör Emlékérme [Hollandia] 1985; Örley-díj 1987; IRAT-nívódíj 1991; JA-díj 1996; Kosztolányi Dezső-díj 1996.

M.: Defoe világa, tan., 1977; A polgári dráma kialakulása Angliában, 1978; A fiatal Lukács. Egy gondolatkör rekonstrukciójának kísérlete, tan., 1980; A dramaturgia csapdája, tan., 1983; Melankólia, esszé, 1984 [bőv. kiadás, 1992] [németül: München, 1988, spanyolul: 1996]; Caspar David Friedrich, esszé, 1986 [németül: München, 1993]; A medúza pillantása, esszék, 1990; A túlsó parton. Esszék 1984-1989, Pécs, 1990; A lélek szakadéka. Goya Szaturnusza, esszék, Pécs, 1993 [németül: München, 1994]; Jovánovics György, szerk., 1994; Egy fénykép Berlinből, esszék, 1995 [németül: 1996]; A tágra nyílt szem, esszék, művészeti írások, Pécs, 1995; Heinrich von Kleist: Esszék, anekdoták, költemények [Forgách Andrással, ford. Antal László], s. a. r., Pécs, 1996.

Műford.: E. Bond: A pápa lakodalma [másokkal], négy d., 1977; R. Brustein: A lázadás színháza, 1982; F. Fergusson: A színház nyomában. A dráma művészete változó perspektívában, 1986 [!1987]; S. Gray: Kicsengetés. Négy dráma [Prekop Gabriellával, Vajda Miklóssal], 1988; E. Bond: Lear, d., 1989; V. Essers: Henri Matisse (1869-1954). A szín mestere, 1993; Heinrich von Kleist: Elbeszélések [Antal Lászlóval], a szöveget gond. és jegyz., Pécs, 1995;

[JAKL,KMIK,KK92,KK94,KK96,ÚMIL,HungÉrt1990-93,MNBCD]