CÍMLAP | FORRÁSOK | RÖVIDÍTÉSEK

BÉKÉS ISTVÁN [álnév: Ménes Lajos, Kara István]

(Debrecen, 1900. aug. 28.-Bp., 1982. ápr. 5.): művelődéstörténész, író, műfordító.

M.: Vihar az erdőn, v., Debrecen, 1933; Ökölbe szorított szó. A magyar nép válogatott közmondásai és szólásai, 1952; Hazádnak rendületlenül, műv. tört. tárcák, 1955; Október magyar hősei, 1955; Petőfi nyomában, dokumentum-kötet, 1959; Új magyar anekdotakincs, a századfordulótól a felszabadulásig, összeáll., 1962; Magyar ponyva Pitaval. A XVIII. század végétől a XX. század kezdetéig, 1966; Napjaink szállóigéi, 1968; Szegény ember gazdag városban. Fejezetek Budapest művelődéstörténetéből, 1867-1917 között, 1968; Szüzesség acéltüköre, színjáték, 1971; Pest megyei barangolások, karcolatok, riportok, 1975; A világ anekdotakincse, 1975.

Műford.: A. France: A kis ólomkatona, 1920; V. V. Majakovszkij: Hogyan kell verset írni?, 1947; G. B. Shaw: Szerelmi házasság, d., 1947; V. V. Majakovszkij: Felfedezem Amerikát, útinapló, 1949; Sz. J. Marsak: Tizenkét hónap, mesejáték, 1949; Sz. V. Obrazcov: Bábjátéktól a filmig [Kovács Lászlóval], 1949; K. M. Szimonov válogatott versei, 1949; V. V. Majakovszkij: Mi leszek?... verses mese, Pozsony, 1955; E. Kästner: Mikor én kisfiú voltam, 1959; E. Kästner: Szív a tükörben, vál. v., 1959.

[MIL,ÚML8,SZKL,Lexikonpótlások,MÉL4,ÚMIL,OSZKK]