CÍMLAP | FORRÁSOK | RÖVIDÍTÉSEK

FÁBRI PÉTER

(Bp., 1953. dec. 21.): író, költő, műfordító.

Emerton-díj 1990.

M.: Fosztóképzőkkel, v., 1972; Átértékelés, v., 1974; Folytatásos regény, r., 1981; Az elvarázsolt hangok, mesék, 1986; Napforduló, v., 1987; Bámészkodásaim könyve, elb., 1991; Negyvenkilenc nap, önéletr. kisr., Debrecen [1993].

Műford.: Pataki Éva: Edith és Marlene (Piaf dalok), dalszövegford., Pesti Színház, 1986; Sobol: Getto, Madách Színház, 1990; Fassbinder: A fehér méreg, Budapesti Kamaraszínház, 1991; M. Nakamura: Kabuki az öltözőben és a színpadon. Egy kabukiszínész élete, r., 1992; Hammerstein-Rodgers: A muzsika hangja, Fővárosi Operett Színház, 1992; Ismeretlen német szerző: Brabanti Genovéva, 1993; N. Champion: Jeremiás, a hóember, 1994; Shakespeare-Rowley: Merlin születése, 1995; S. Sondheim: Egy nyári éj mosolya, Ódry Színpad, 1996, Madách Színház, 1997; P. Calderón de la Barca: VIII. Henrik, Radnóti Színház, 1997.

Színházi bemutatói: A három testőr, Szolnok, 1981; Bécsi gyors, Józsefvárosi Színház, 1982, 1996; Kolumbusz, az őrült spanyol hányattatásai szárazon és vízen, musical szövegkönyv, Főv. Operett Színház, 1992; Rinaldo Rinaldini, komédia, Szolnok, 1992; Ismeretlen német szerző: Brabanti Genovéva, Kolibri Színház, 1993; Nick Champion: Jeremiás, a hóember, Kolibri Színház, 1994; Shakespeare-Rowley: Merlin születése, Kolibri Színház, 1995; Az élő álarc, Budapesti Kamaraszínház, 1996.

Hanglemezek: Szakácsi Sándor: Megvagyok, 1986; Kováts Kriszta: Ringlispíl, 1986; Kováts Kriszta: Suhanó dal, 1988; Kováts Kriszta: My Bonnie [világsláger népdalford.], 1990; Szennyes az óperencia, mese-musical, 1990; Kolumbusz, rockopera, 1993; Kováts Kriszta: Titkosírás, 1994.

[KMIK,KK92,KK94,KK96,ÚMIL,KKH]